section_heading: Naslovnica albuma
paragraph_text: Koza na naslovnici albuma, preuzeta s crteža Josepha Smitha, trebala je izvorno biti otisnuta u zlatnoj boji. Međutim, ta je boja bila previše skupa, pa je Quorthon zatražio da boja bude što sličnija zlatnoj; rezultat je bila žućkastija boja. Prema Swedish Death Metalu Quorthon je smatrao da izgleda "užasno" te je nakon prvih 1000 otisnutih primjeraka promijenio boju u crno-bijelu. Naslovnica sa žutom bojom postala je kolekcionarski predmet i poznata je pod imenom "Gula Geten" ("Žuta koza").